**Obchodné podmienky**

1. S úspešným uchádzačom bude podpísaná zmluva v zmysle Obchodného zákonníka platného v SR podľa vzoru zmluvy, ktorý tvorí Prílohu č. 5 Výzvy na predloženie cenovej ponuky.
2. Obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s Výzvou na predloženie cenovej ponuky alebo jej prílohami a budú znevýhodňovať obstarávateľa.
3. Obstarávateľ **požaduje** od uchádzača, aby k svojej ponuke priložil aj prílohy a to **všeobecné obchodné podmienky**, ktoré budú tvoriť prílohu č. 2 ku zmluve, ak ich ku zmluve plánuje priložiť respektíve v prípade, ak sa k zmluve majú viazať, ktoré budú vyhotovené v súlade s Výzvou na predloženie cenovej ponuky a jej prílohami.
4. Úspešný uchádzač je v rámci súčinnosti na uzatvorenie zmluvy povinný pred podpisom zmluvy predložiť platný doklad o Osvedčení o registrácii na spotrebnú daň zo zemného plynu vydaný colným úradom § 39 ods. a) zákona č. 609/2007 Z.z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov.
5. Doklad predložený pred podpisom zmluvy musí byť doložený originál alebo úradne overená kópia. Platné Osvedčenie v zmysle predchádzajúceho odstavca je víťazný uchádzač povinný mať počas celého plnenia zmluvy.
6. **Rámcová kúpna zmluva**

Obchodné podmienky plnenia predmetu zákazky sú vyjadrené vo forme návrhu zmluvy, ktorý tvorí Prílohu č. 4 - Navrh zmluvy\_DPMK\_CNG Výzvy na predloženie cenovej ponuky.

* 1. Uchádzač vypracuje návrh zmluvy v zmysle podmienok a požiadaviek obstarávateľa uvedených vo Výzve na predloženie cenovej ponuky a v jej prílohách, nasledovným spôsobom:
		+ Návrh zmluvy podľa Prílohy č. 4 - Navrh zmluvy\_DPMK\_CNG Výzvy na predloženie cenovej ponuky uchádzač doplní o svoje identifikačné údaje a ďalšie informácie, ktoré vyplynú s textu zmluvy**.**
		+ Predložený návrh zmluvy musí obsahovať a zachovať všetky podmienky uvedené v návrhu zmluvy v Prílohe č. 4 - Navrh zmluvy\_DPMK\_CNG Výzvy na predloženie cenovej ponuky a nesmie obsahovať obmedzujúce alebo inak neprijateľné časti zmluvných podmienok, ktoré by boli v rozpore s požadovanými zmluvnými podmienkami uvedenými v návrhu zmluvy podľa Prílohy č. 4 - Navrh zmluvy\_DPMK\_CNG Výzvy na predloženie cenovej ponuky, v rozpore so všeobecne platnými právnymi predpismi, vymykali sa bežným obchodným zvyklostiam alebo by inak priamo alebo nepriamo znevýhodňovali obstarávateľa. Obstarávateľ uprednostňuje predloženie návrhu zmluvy v stanovenej štruktúre.
		+ Ak ponuku predloží skupina dodávateľov bez vytvorenia právnej formy na účely účasti v obstarávaní, vyplní v zmluve, v článku o zmluvných stranách, na strane predávajúceho identifikačné údaje každého člena skupiny dodávateľov.
		+ Ak ponuku predloží skupina dodávateľov, ktorá vytvorí právnu formu na účely účasti v obstarávaní, aj keď to nebolo požadované, vyplní v zmluve, v článku o zmluvných stranách, na strane predávajúceho identifikačné údaje každého člena skupiny dodávateľov, identifikáciu vytvorenej právnej formy, ktorou nesmie byť nový právny subjekt.
		+ Návrh zmluvy uchádzača musí byť podpísaný štatutárnym orgánom uchádzača, alebo poverenou osobou. Pri podpise poverenou osobou je povinné predložiť platné poverenie na podpis.
		+ Neoddeliteľnou súčasťou návrhu zmluvy sú jej prílohy:
			- Príloha č. 1 zmluvy: Opis predmetu zmluvy
			- Príloha č. 2 zmluvy: Všeobecne zmluvné podmienky, ak sa ich uchádzač rozhodne priložiť
	2. Súčinnosť úspešného uchádzača potrebná na uzavretie zmluvy.

Úspešný uchádzač bude vyzvaný v oznámení o prijatí ponuky na úkony súvisiace so skupinou dodávateľov (ak je to uplatniteľné), na aktualizáciu zmluvy a jej príloh, vzájomné odsúhlasenie zmluvy a jej príloh elektronickou formou a doručenie príslušného počtu originálov zmlúv, vrátane všetkých príloh.

Ak je úspešným uchádzačom skupina dodávateľov, ktorá vytvorila právnu formu bez právnej subjektivity na účely účasti v obstarávaní, bude tento uchádzač vyzvaný v oznámení o prijatí ponuky na predloženie dokladov preukazujúcich vytvorenej právnej formy (originál alebo úradne osvedčená kópia), ktoré by deklarovali vzájomné zodpovednostné vzťahy a oprávnenia jednotlivých členov skupiny dodávateľov pri plnení zmluvy.

* 1. Po vzájomnom odsúhlasení zmluvy a jej príloh elektronickou formou doručí úspešný uchádzač na adresu určenú v oznámení o prijatí ponuky príslušný počet originálov zmlúv, vrátane všetkých príloh.
	2. Uzavretá zmluva nesmie byť v rozpore s Výzvou na predloženie cenovej ponuky alebo jej prílohami, ako aj s ponukou predloženou úspešným uchádzačom.